ilsp/mcqa_greek_asep huggingface dataset:
Ερώτηση: Το κίνημα στο Γουδί ήταν:
α. Λαϊκό κίνημα με αίτημα την κατάργηση της Βασιλείας
β. Κίνημα αξιωματικών με εκσυγχρονιστικά αιτήματα που, μετά από λίγο, επανήλθαν στα στρατιωτικά τους καθήκοντα
γ. Κίνημα αξιωματικών με αίτημα τον εκσυγχρονισμό της χώρας που εξελίχθηκε σε δικτατορία
δ. Ογκώδης διαδήλωση με αίτημα την προκήρυξη πρόωρων εκλογών
Σωστή απάντηση: β. Κίνημα αξιωματικών με εκσυγχρονιστικά αιτήματα που, μετά από λίγο, επανήλθαν στα στρατιωτικά τους καθήκοντα
Ερώτηση: Πότε προβλέφθηκε στο Σύνταγμα η μονιμότητα των δημοσίων υπαλλήλων;
α. Το 1844
β. Το 1864
γ. Το 1911
δ. Το 1952
Σωστή απάντηση: γ. Το 1911
Ερώτηση: Εναντίον ποιας χώρας πολέμησε η Ελλάδα κατά τον Β’ Βαλκανικό Πόλεμο;
α. Της Τουρκίας
β. Της Βουλγαρίας
γ. Της Σερβίας
δ. Της Ιταλίας
Σωστή απάντηση: β. Της Βουλγαρίας
Ερώτηση: Κατά ποιου πολιτικού προσώπου «έριξε το ανάθεμα» το 1916 ο τότε Μητροπολίτης Αθηνών;
α. Του Κωνσταντίνου Α’
β. Του Ιωάννη Μεταξά
γ. Του Ελευθέριου Βενιζέλου
δ. Του Γεώργιου Κονδύλη
Σωστή απάντηση: γ. Του Ελευθέριου Βενιζέλου
Ερώτηση: Πού πολέμησαν ελληνικά στρατεύματα εκτός της Ελλάδος λίγο μετά τη λήξη του Α’ Παγκοσμίου Πολέμου;
α. Βουλγαρία
β. Νότια Κορέα
γ. Βόρειο Βιετνάμ
δ. Ουκρανία
Σωστή απάντηση: δ. Ουκρανία
Ερώτηση: Ποιος διετέλεσε Ύπατος Αρμοστής της Σμύρνης;
α. Ο Ελευθέριος Βενιζέλος
β. Ο Δημήτριος Γούναρης
γ. Ο Νικόλαος Πλαστήρας
δ. Ο Αριστείδης Στεργιάδης
Σωστή απάντηση: δ. Ο Αριστείδης Στεργιάδης
Ερώτηση: Σε τι αφορούσε η λεγόμενη «δίκη των 6»;
α. Στη δίκη των πρωταιτίων της Χούντας (1967-1974)
β. Στη δίκη του Μπελογιάννη και άλλων στελεχών του ΚΚΕ (1951)
γ. Στη δίκη αυτών που θεωρήθηκαν υπεύθυνοι για τη Μικρασιατική Καταστροφή το 1922
δ. Στη δίκη όσων διετέλεσαν Πρωθυπουργοί και Υπουργοί των κατοχικών κυβερνήσεων
Σωστή απάντηση: γ. Στη δίκη αυτών που θεωρήθηκαν υπεύθυνοι για τη Μικρασιατική Καταστροφή το 1922
Ερώτηση: Ποιος διεθνής οργανισμός συνέδραμε την Ελλάδα μετά τη Μικρασιατική Καταστροφή του 1922 στην αντιμετώπιση του προσφυγικού ζητήματος;
α. Η Κοινωνία των Εθνών
β. Ο Οργανισμός Ηνωμένων Εθνών
γ. Το Συμβούλιο της Ευρώπης
δ. Το Διεθνές Νομισματικό Ταμείο
Σωστή απάντηση: α. Η Κοινωνία των Εθνών
Ερώτηση: Κατά τον εικοστό αιώνα η Γερουσία ως δεύτερο νομοθετικό σώμα λειτούργησε:
α. Από το 1909 έως το 1917
β. Από το 1927 έως το 1935
γ. Από το 1936 έως το 1941
δ. Δεν λειτούργησε ποτέ
Σωστή απάντηση: β. Από το 1927 έως το 1935
Ερώτηση: Τι από τα παρακάτω διευκόλυνε την ανατροπή του κοινοβουλευτικού πολιτεύματος την 4η Αυγούστου του 1936;
α. Η απειλή του Ιταλού δικτάτορα Μουσσολίνι να εισβάλει στην Ελλάδα
β. Η απαίτηση του Γερμανού δικτάτορα Χίτλερ να εγκαθιδρυθεί φιλική προς τη Γερμανία κυβέρνηση στην Ελλάδα
γ. Ο πρόωρος θάνατος του τότε βασιλιά Γεωργίου Β’
δ. Ο θάνατος ενός εν ενεργεία και τριών πρώην πρωθυπουργών στο πρώτο εξάμηνο του 1936
Σωστή απάντηση: δ. Ο θάνατος ενός εν ενεργεία και τριών πρώην πρωθυπουργών στο πρώτο εξάμηνο του 1936
Ερώτηση: Ποιο γεγονός έδωσε το πρόσχημα στον Βασιλιά Γεώργιο Β’ και τον Ιωάννη Μεταξά να επιβάλουν δικτατορία το 1936;
α. Η αναγγελθείσα για την 5η Αυγούστου γενική απεργία των συνδικάτων
β. Η απειλή της Ιταλίας για προσάρτηση της Κέρκυρας
γ. Μία Απόπειρα δολοφονίας κατά του Βασιλιά
δ. Ταραχές που ξέσπασαν μετά τον θάνατο του Βενιζέλου
Σωστή απάντηση: α. Η αναγγελθείσα για την 5η Αυγούστου γενική απεργία των συνδικάτων
Ερώτηση: Γιατί έγινε κυρίως γνωστό στην ελληνική ιστορία το Οχυρό Ρούπελ;
α. Στο σημείο αυτό σταμάτησε η ιταλική προέλαση επί ελληνικού εδάφους το 1940
β. Για την ηρωική αντίσταση των ελληνικών δυνάμεων κατά των Γερμανών εισβολέων το 1941
γ. Γιατί εκεί έλαβε χώρα αιματηρή σύγκρουση μεταξύ αντιστασιακών οργανώσεων και των Γερμανών κατακτητών το 1943
δ. Γιατί εκεί σταμάτησε για ένα μήνα η βουλγαρική εισβολή που έλαβε χώρα παράλληλα με τη γερμανική εισβολή το 1941
Σωστή απάντηση: β. Για την ηρωική αντίσταση των ελληνικών δυνάμεων κατά των Γερμανών εισβολέων το 1941
Ερώτηση: Κατά την περίοδο 1941 – 1944 πρωθυπουργοί των εξόριστων ελληνικών κυβερνήσεων διετέλεσαν οι:
α. Παναγής Τσαλδάρης, Γεώργιος Παπανδρέου, Εμμανουήλ Τσουδερός
β. Εμμανουήλ Τσουδερός, Σοφοκλής Βενιζέλος, Γεώργιος Παπανδρέου
γ. Εμμανουήλ Τσουδερός, Γεώργιος Παπανδρέου, Νικόλαος Πλαστήρας
δ. Καμία από τις λοιπές απαντήσεις δεν είναι σωστή
Σωστή απάντηση: β. Εμμανουήλ Τσουδερός, Σοφοκλής Βενιζέλος, Γεώργιος Παπανδρέου
Ερώτηση: Ποιος Αρχιεπίσκοπος Αθηνών διετέλεσε Αντιβασιλέας και πρωθυπουργός;
α. Ο Χριστόδουλος
β. Ο Μακάριος
γ. Ο Δαμασκηνός
δ. Ο Σεραφείμ
Σωστή απάντηση: γ. Ο Δαμασκηνός
Ερώτηση: Εκτός από τη Γερμανία και την Ιταλία, ποια άλλη χώρα κατείχε μέρος της ελληνικής επικράτειας την περίοδο 1941-1944;
α. Η Ρουμανία
β. Η Βουλγαρία
γ. Η Τουρκία
δ. Η Γιουγκοσλαβία
Σωστή απάντηση: β. Η Βουλγαρία
Ερώτηση: Τι ήταν το «Σχέδιο Μάρσαλ»;
α. Αμερικανικό σχέδιο για τη διχοτόμηση της Κύπρου με τη λεγόμενη διπλή ένωση με Ελλάδα και Τουρκία
β. Αμερικανικό σχέδιο για την ομαλή μετάβαση της Ελλάδος από τη δικτατορία των συνταγματαρχών στη δημοκρατία
γ. Πρόγραμμα οικονομικής ενίσχυσης των χωρών της Δυτικής Ευρώπης (περιλαμβανομένης της Ελλάδος) για να μην περιέλθουν στην επιρροή της Σοβιετικής Ένωσης
δ. Αμερικανικό πρόγραμμα για την ανοικοδόμηση της Ελλάδας, της Τουρκίας, της Ισπανίας και της Πορτογαλίας
Σωστή απάντηση: γ. Πρόγραμμα οικονομικής ενίσχυσης των χωρών της Δυτικής Ευρώπης (περιλαμβανομένης της Ελλάδος) για να μην περιέλθουν στην επιρροή της Σοβιετικής Ένωσης
Ερώτηση: Ο πρώτος δημοσιοϋπαλληλικός κώδικας θεσπίστηκε:
α. Το 1911
β. Το 1951
γ. Το 1961
δ. Το 1974
Σωστή απάντηση: β. Το 1951
Ερώτηση: Σε ποιες βουλευτικές εκλογές, λόγω του ιδιόρρυθμου εκλογικού συστήματος που ίσχυσε τότε, ο συνασπισμός κομμάτων που έλαβε τις περισσότερες ψήφους ήρθε δεύτερος σε αριθμό εδρών;
α. Του 1950
β. Του 1951
γ. Του 1956
δ. Του 1964
Σωστή απάντηση: γ. Του 1956
Ερώτηση: Πότε έγινε η Ελλάδα κράτος – μέλος του ΝΑΤΟ;
α. Το 1938
β. Το 1947
γ. Το 1952
δ. Το 1961
Σωστή απάντηση: γ. Το 1952
Ερώτηση: Ποια από τις παρακάτω εξελέγη πρώτη Ελληνίδα βουλευτής;
α. Η Άννα Συνοδινού το 1975
β. Η Μελίνα Μερκούρη το 1965
γ. Η Ελένη Σκούρα το 1953
δ. Η Λίνα Τσαλδάρη το 1955
Σωστή απάντηση: γ. Η Ελένη Σκούρα το 1953
Ερώτηση: Πότε έγινε η Κύπρος ανεξάρτητο κράτος;
α. Το 1923
β. Το 1945
γ. Το 1960
δ. Το 1967
Σωστή απάντηση: γ. Το 1960
Ερώτηση: Ποιος Έλληνας βουλευτής δολοφονήθηκε το 1963 στη Θεσσαλονίκη με αποτέλεσμα να δημιουργηθεί μείζονα πολιτική κρίση;
α. Ο Χρήστος Λαδάς
β. Ο Γρηγόρης Λαμπράκης
γ. Ο Παύλος Μπακογιάννης
δ. Ο Θεόδωρος Δηλιγιάννης
Σωστή απάντηση: β. Ο Γρηγόρης Λαμπράκης
Ερώτηση: Πόσες φορές και πότε απετράπη με παρέμβαση των ΗΠΑ η εισβολή των Τούρκων στην Κύπρο και ενδεχόμενος ελληνο-τουρκικός πόλεμος πριν τον 1974;
α. Μία, το 1962
β. Μία, το 1964
γ. Δύο, το 1964 και το 1967
δ. Τρεις, το 1964, το 1967 και το 1971
Σωστή απάντηση: γ. Δύο, το 1964 και το 1967
Ερώτηση: Πότε αποσύρθηκε η μεραρχία που είχε αποστείλει, επί πρωθυπουργίας Γεωργίου Παπανδρέου, η Ελλάδα στην Κύπρο το 1964;
α. Το 1966 μετά από απαίτηση των Ηνωμένων Πολιτειών
β. Το 1967 από την κυβέρνηση των συνταγματαρχών μετά από απαίτηση της Τουρκίας
γ. Το 1968, μετά από αίτημα του Αρχιεπισκόπου και Προέδρου της Κύπρου Μακαρίου
δ. Το 1972, μετά από εγγύηση των Ηνωμένων Πολιτειών και του Ηνωμένου Βασιλείου για την ακεραιότητα της Κύπρου
Σωστή απάντηση: β. Το 1967 από την κυβέρνηση των συνταγματαρχών μετά από απαίτηση της Τουρκίας
Ερώτηση: Πότε εξαναγκάστηκε η Ελλάδα να αποχωρίσει από το Συμβούλιο της Ευρώπης λόγω παραβιάσεων των ανθρωπίνων δικαιωμάτων;
α. Το 1947
β. Το 1966
γ. Το 1969
δ. Το 1974
Σωστή απάντηση: γ. Το 1969
Ερώτηση: Ποιος Έλληνας πρωθυπουργός συνέγραψε, μεταξύ πολλών άλλων βιβλίων, το μνημειώδες έργο «Ιστορία του Ευρωπαϊκού Πνεύματος»;
α. Ο Γεώργιος Ράλλης
β. Ο Παναγιώτης Κανελλόπουλος
γ. Ο Κωνσταντίνος Καραμανλής
δ. Ο Γεώργιος Παπανδρέου
Σωστή απάντηση: β. Ο Παναγιώτης Κανελλόπουλος
Ερώτηση: Ποιο κόμμα αναδείχθηκε αξιωματική αντιπολίτευση κατά τις πρώτες βουλευτικές εκλογές μετά την πτώση της δικτατορίας το 1974;
α. Το Πανελλήνιο Σοσιαλιστικό Κίνημα (ΠΑΣΟΚ)
β. Η Ένωση Κέντρου-Νέες Δυνάμεις
γ. Η Ενιαία Δημοκρατική Αριστερά (ΕΔΑ)
δ. Η Νέα Δημοκρατία (ΝΔ)
Σωστή απάντηση: β. Η Ένωση Κέντρου-Νέες Δυνάμεις
Ερώτηση: Ποιος από τους παρακάτω Έλληνες πολιτικούς διετέλεσε πρωθυπουργός για περισσότερα συνολικά χρόνια;
α. Ο Ανδρέας Παπανδρέου
β. Ο Κωνσταντίνος Καραμανλής
γ. Ο Κωνσταντίνος Σημίτης
δ. Ο Κωνσταντίνος Μητσοτάκης
Σωστή απάντηση: β. Ο Κωνσταντίνος Καραμανλής
Ερώτηση: Πότε καθιερώθηκε νομοθετικά η δημοτική σε όλες τις βαθμίδες της εκπαίδευσης;
α. Το 1973
β. Το 1976
γ. Το 1981
δ. Το 1990
Σωστή απάντηση: β. Το 1976
Ερώτηση: Η Βουλή που προέκυψε από τις εκλογές της 18ης Οκτωβρίου 1981 περιλάμβανε:
α. Τρεις κοινοβουλευτικές ομάδες: ΠΑΣΟΚ, ΝΔ, ΚΚΕ
β. Τέσσερις κοινοβουλευτικές ομάδες: ΠΑΣΟΚ, ΝΔ, ΚΚΕ, ΚΚΕεσ.
γ. Τέσσερις κοινοβουλευτικές ομάδες: ΠΑΣΟΚ, ΝΔ, ΚΚΕ, ΚΟΔΗΣΟ
δ. Τέσσερις κοινοβουλευτικές ομάδες: ΠΑΣΟΚ, ΝΔ, ΚΚΕ, Εθνική Παράταξη
Σωστή απάντηση: α. Τρεις κοινοβουλευτικές ομάδες: ΠΑΣΟΚ, ΝΔ, ΚΚΕ
Ερώτηση: Με την αναθεώρηση του Συντάγματος το 1986:
α. Ενισχύθηκαν οι αρμοδιότητες του Προέδρου της Δημοκρατίας
β. Καθιερώθηκε η απλή αναλογική
γ. Περιορίσθηκε η θητεία του Προέδρου της Δημοκρατίας
δ. Περιορίσθηκαν οι αρμοδιότητες του Προέδρου της Δημοκρατίας
Σωστή απάντηση: δ. Περιορίσθηκαν οι αρμοδιότητες του Προέδρου της Δημοκρατίας
Ερώτηση: Ποιος διετέλεσε πρωθυπουργός Οικουμενικής Κυβέρνησης κατά την περίοδο της Μεταπολίτευσης;
α. Ο Τζαννής Τζανετάκης
β. Ο Ξενοφών Ζολώτας
γ. Ο Λουκάς Παπαδήμος
δ. Ο Κωνσταντίνος Καραμανλής
Σωστή απάντηση: β. Ο Ξενοφών Ζολώτας
Ερώτηση: Ποιος από τους παρακάτω συνθέτες διετέλεσε υπουργός από το 1990 έως το 1992 επί πρωθυπουργίας Κωνσταντίνου Μητσοτάκη;
α. Ο Μάνος Χατζηδάκης
β. Ο Σταύρος Ξαρχάκος
γ. Ο Γιώργος Χατζηνάσιος
δ. Ο Μίκης Θεοδωράκης
Σωστή απάντηση: δ. Ο Μίκης Θεοδωράκης
Ερώτηση: Ποια είναι η σωστή χρονολογικά σειρά όσων διετέλεσαν Πρόεδροι της Δημοκρατίας από τον Ιούνιο του 1975 έως τον Μάρτιο του 2015;
α. Κ. Καραμανλής, Κ. Τσάτσος, Μ. Στασινόπουλος, Χρ. Σαρτζετάκης, Κ. Παπούλιας, Κ. Στεφανόπουλος
β. Κ. Τσάτσος, Κ. Καραμανλής, Χρ. Σαρτζετάκης, Κ. Καραμανλής, Κ. Στεφανόπουλος, Κ. Παπούλιας
γ. Μ. Στασινόπουλος, Κ. Καραμανλής, Χρ. Σαρτζετάκης, Κ. Καραμανλής, Κ. Στεφανόπουλος, Κ. Παπούλιας
δ. Κ. Τσάτσος, Μ. Στασινόπουλος, Κ. Καραμανλής, Χρ. Σαρτζετάκης, Κ. Στεφανόπουλος, Κ. Παπούλιας
Σωστή απάντηση: β. Κ. Τσάτσος, Κ. Καραμανλής, Χρ. Σαρτζετάκης, Κ. Καραμανλής, Κ.  Στεφανόπουλος, Κ. Παπούλιας
Ερώτηση: Πότε κατοχυρώθηκαν συνταγματικά στην Ελλάδα πέντε ανεξάρτητες αρχές;
α. Το 1911
β. Το 1927
γ. Το 1975
δ. Το 2001
Σωστή απάντηση: δ. Το 2001
Ερώτηση: Πότε έγινε η Ελλάδα μέλος της Οικονομικής και Νομισματικής Ένωσης (Ο.Ν.Ε.):
α. Το 1994
β. Το 2001
γ. Το 2004
δ. Το 2008
Σωστή απάντηση: β. Το 2001
Ερώτηση: Οι Ολυμπιακοί Αγώνες της σύγχρονης εποχής πραγματοποιήθηκαν στην Ελλάδα:
α. Μία φορά το 2004
β. Δύο φορές το 1896 και το 2004
γ. Τρεις φορές το 1896, το 1902 και το 2004
δ. Τρεις φορές το 1896, το 1904 και το 2004
Σωστή απάντηση: β. Δύο φορές το 1896 και το 2004
Ερώτηση: Τα δεδομένα προσωπικού χαρακτήρα είναι:
α. Οι πληροφορίες για την οικογενειακή και ερωτική ζωή
β. Οι πληροφορίες υγείας
γ. Τα ηλεκτρονικά δεδομένα
δ. Κάθε πληροφορία, η οποία δυνητικά ταυτοποιεί ένα φυσικό πρόσωπο
Σωστή απάντηση: δ. Κάθε πληροφορία, η οποία δυνητικά ταυτοποιεί ένα φυσικό πρόσωπο
Ερώτηση: Το άρθρο 4 παρ.1 Συντ. σύμφωνα με το οποίο «οι Έλληνες είναι ίσοι ενώπιον του νόμου»:
α. Αναθεωρείται
β. Δεν αναθεωρείται
γ. Αναθεωρείται μερικώς
δ. Είναι δυνατή η κατάργησή του
Σωστή απάντηση: β. Δεν αναθεωρείται
Ερώτηση: Το δικαίωμα επιλογής επαγγελματικής έδρας:
α. Αποτελεί έκφραση του δικαιώματος συμμετοχής στην οικονομική ζωή της Χώρας
β. Δεν αποτελεί έκπραση συμμετοχής στην οικονομική ζωή της Χώρας
γ. Δεν αποτελεί δικαίωμα
δ. Αποτελεί έκφραση του δικαιώματος εργασίας
Σωστή απάντηση: α. Αποτελεί έκφραση του δικαιώματος συμμετοχής στην οικονομική ζωή της Χώρας
Ερώτηση: Το άρ. 2 παρ. 1 Συντ. σύμφωνα με το οποίο «ο σεβασμός και η προστασία της αξίας του ανθρώπου αποτελούν πρωταρχική υποχρέωση της Πολιτείας»:
α. Υπόκειται σε αναθεώρηση
β. Δεν υπόκειται σε αναθεώρηση
γ. Υπόκειται σε μερική αναθεώρηση
δ. Δεν υπόκειται σε αναθεώρηση αλλά ανανοηματοδοτείται από την Ευρωπαϊκή Σύμβαση Δικαιωμάτων του Ανθρώπου
Σωστή απάντηση: δ. Δεν υπόκειται σε αναθεώρηση αλλά ανανοηματοδοτείται από την Ευρωπαϊκή Σύμβαση Δικαιωμάτων του Ανθρώπου
Ερώτηση: Τα κοινωνικά δικαιώματα προϋποθέτουν για να εκπληρωθούν:
α. Την παροχή του Κράτους
β. Την αποχή του Κράτους
γ. Την αναθεώρηση του Συντάγματος
δ. Τη συναίνεση Κυβέρνησης και αντιπολίτευσης
Σωστή απάντηση: α. Την παροχή του Κράτους
Ερώτηση: Το Σύνταγμα κατοχυρώνει:
α. Την απόλυτη επαγγελματική ελευθερία
β. Την απαγόρευση των ιδιωτικοποιήσεων
γ. Την απόλυτη ελευθερία της έκφρασης
δ. Την αρχή της αειφορίας
Σωστή απάντηση: δ. Την αρχή της αειφορίας
Ερώτηση: Η αρχή της ισότητας:
α. Απαγορεύει τα θετικά μέτρα διάκρισης
β. Απαγορεύει την επεκτατική ισότητα
γ. Προϋποθέτει την όμοια ρύθμιση των όμοιων περιπτώσεων και την ανόμοια των ανόμοιων
δ. Δεν εφαρμόζεται σε περιόδους έκτακτης ανάγκης
Σωστή απάντηση: γ. Προϋποθέτει την όμοια ρύθμιση των όμοιων περιπτώσεων και την ανόμοια των ανόμοιων
Ερώτηση: Η ελευθερία της συνάθροισης:
α. Υπάγεται σε προηγούμενο έλεγχο σκοπιμότητας από την εκτελεστική εξουσία
β. Είναι απεριόριστη
γ. Είναι δικαίωμα συλλογικής δράσης
δ. Είναι ανώτερη από την ελευθερία της συνένωσης
Σωστή απάντηση: γ. Είναι δικαίωμα συλλογικής δράσης
Ερώτηση: Το δικαίωμα στην κοινωνική ασφάλιση:
α. Απαγορεύει κάθε μείωση στις συντάξεις
β. Προϋποθέτει την κατοχύρωση δημόσιων οργανισμών ασφάλισης
γ. Δεν κατοχυρώνεται στο Σύνταγμα, αλλά μόνο στη νομοθεσία
δ. Δεν κατοχυρώνεται στο Σύνταγμα, αλλά στη νομολογία
Σωστή απάντηση: β. Προϋποθέτει την κατοχύρωση δημόσιων οργανισμών ασφάλισης
Ερώτηση: Η αρχή της ίσης ευκαιρίας συμμετοχής στις διαδικασίες πλήρωσης θέσεων στη δημόσια διοίκηση:
α. Δεν έρχεται σε αντίθεση με την αξιοκρατική αρχή
β. Συνάδει με την αρχή της αντικειμενικότητας, αλλά εν τοις πράγμασι αναιρεί την αρχή της αξιοκρατίας
γ. Συνάδει με την αρχή της κοινωνικής αλληλεγγύης, αλλά όχι με τις αρχές της διαφάνειας και της αξιοκρατίας
δ. Συνάδει με τις αρχές της κοινωνικής αλληλεγγύης και της διαφάνειας, αλλά όχι με την αξιοκρατική αρχή
Σωστή απάντηση: α. Δεν έρχεται σε αντίθεση με την αξιοκρατική αρχή
Ερώτηση: Ποιοι από τους παρακάτω ΔΕΝ είναι φορείς ατομικών δικαιωμάτων;
α. Τα ανήλικα άτομα
β. Οι τελούντες υπό δικαστική συμπαράσταση
γ. Οι ανιθαγενείς
δ. Καμία από τις λοιπές απαντήσεις
Σωστή απάντηση: δ. Καμία από τις λοιπές απαντήσεις
Ερώτηση: Το Κράτος Δικαίου:
α. Είναι το Κράτος που έχει δίκαιο
β. Σέβεται τα θεμελιώδη δικαιώματα και τη διάκριση των εξουσιών
γ. Είναι η βούληση της πλειοψηφίας
δ. Δεν έχει συνταγματική κατοχύρωση
Σωστή απάντηση: β. Σέβεται τα θεμελιώδη δικαιώματα και τη διάκριση των εξουσιών
Ερώτηση: Η αρχή της χρηστής διοίκησης:
α. Δεν είναι δεσμευτική
β. Είναι κανόνας δεοντολογίας
γ. Απορρέει από την αρχή του κράτους δικαίου
δ. Ισχύει μόνο στο ευρωπαϊκό δίκαιο
Σωστή απάντηση: γ. Απορρέει από την αρχή του κράτους δικαίου
Ερώτηση: Οι Έλληνες/ίδες έχουν το δικαίωμα να συστήνουν σωματεία:
α. Εφόσον αυτά υπηρετούν το δημόσιο συμφέρον
β. Εφόσον δεν μετέχουν και σε συνδικαλιστική οργάνωση
γ. Μετά από διοικητική άδεια
δ. Μετά από έλεγχο νομιμότητας του καταστατικού
Σωστή απάντηση: δ. Μετά από έλεγχο νομιμότητας του καταστατικού
Ερώτηση: Τι σημαίνει αρχή της καθολικής ψηφοφορίας;
α. Ότι ψηφίζουν όλοι οι πολίτες ανεξαιρέτως
β. Ότι ψηφίζουν όλοι/ες όσοι/ες πληρούν κάποια οικονομικά και μορφωτικά κριτήρια
γ. Ότι ψηφίζουν όλοι/ες όσοι/ες έχουν συμπληρώσει ένα κατώτατο όριο ηλικίας, δεν είναι ανίκανοι/ες για δικαιοπραξία και δεν έχουν καταδικαστεί αμετάκλητα για ορισμένο έγκλημα
δ. Ότι η ψηφοφορία είναι υποχρεωτική για όλους/ες
Σωστή απάντηση: γ. Ότι ψηφίζουν όλοι/ες όσοι/ες έχουν συμπληρώσει ένα κατώτατο όριο ηλικίας, δεν είναι ανίκανοι/ες για δικαιοπραξία και δεν έχουν καταδικαστεί αμετάκλητα για ορισμένο έγκλημα
Ερώτηση: Οι στρατιωτικοί μπορούν να εκφράζουν τις πεποιθήσεις τους υπέρ ή κατά πολιτικού κόμματος;
α. Απαγορεύεται απολύτως
β. Μόνο κατά την άσκηση των καθηκόντων τους
γ. Μπορούν άνευ περιορισμού
δ. Μόνο εκτός της ώρας άσκησης των καθηκόντων τους
Σωστή απάντηση: α. Απαγορεύεται απολύτως
Ερώτηση: Η θρησκευτική λατρεία μπορεί να περιοριστεί:
α. Για λόγους δημοσίας αιδούς
β. Για λόγους δημόσιας τάξης και χρηστών ηθών
γ. Για λόγους δημοσίου συμφέροντος
δ. Καμία από τις λοιπές απαντήσεις
Σωστή απάντηση: β. Για λόγους δημόσιας τάξης και χρηστών ηθών
Ερώτηση: Από ποια κατηγορία δικαιωμάτων ΔΕΝ προκύπτουν (καταρχήν) αγώγιμες αξιώσεις των φορέων τους απέναντι στο κράτος;
α. Τα ατομικά
β. Τα κοινωνικά
γ. Τα πολιτικά
δ. Τα δικαιώματα που προβλέπονται από το φυσικό δίκαιο
Σωστή απάντηση: β. Τα κοινωνικά
Ερώτηση: Η αρχή της αναλογικότητας:
α. Προβλέπεται στο Σύνταγμα
β. Δεν προβλέπεται στο Σύνταγμα, αλλά συνάγεται από τη νομολογία
γ. Ταυτίζεται με την αρχή της δικαιολογημένης εμπιστοσύνης
δ. Ταυτίζεται με την αρχή του κράτους δικαίου
Σωστή απάντηση: α. Προβλέπεται στο Σύνταγμα
Ερώτηση: Ποια είναι η ευθύνη του/της Προέδρου της Δημοκρατίας κατά τη διάρκεια της θητείας του/της;
α. Μόνο για έσχατη προδοσία ή παραβίαση, με πρόθεση, του Συντάγματος
β. Για όλες τις πράξεις που έχει ενεργήσει κατά την άσκηση των καθηκόντων του/της
γ. Για πράξεις που δεν σχετίζονται με την άσκηση των καθηκόντων
δ. Ίδια με την ευθύνη του/της Πρωθυπουργού και των Υπουργών
Σωστή απάντηση: α. Μόνο για έσχατη προδοσία ή παραβίαση, με πρόθεση, του Συντάγματος
Ερώτηση: Πόσο διαρκεί η βουλευτική περίοδος;
α. Πέντε (5) χρόνια
β. Τέσσερα (4) χρόνια
γ. Έξι (6) χρόνια
δ. Τρία (3) χρόνια
Σωστή απάντηση: β. Τέσσερα (4) χρόνια
Ερώτηση: Το Σύνταγμά μας προβλέπει ρητά:
α. Την αρμοδιότητα των κεντρικών οργάνων του κράτους για την επιβολή πειθαρχικών ποινών στους/στις αιρετούς/ές της τοπικής αυτοδιοίκησης
β. Την εγκατάσταση και λειτουργία αποκεντρωμένων οργάνων του κράτους μόνο στις περιοχές όπου αυτό κρίνεται απαραίτητο
γ. Τη γενική αποφασιστική αρμοδιότητα των περιφερειακών οργάνων του Κράτους για τις υποθέσεις της περιφέρειάς τους
δ. Την πρόσθετη οικονομική ενίσχυση των ορεινών δήμων από τον κρατικό προϋπολογισμό
Σωστή απάντηση: γ. Τη γενική αποφασιστική αρμοδιότητα των περιφερειακών οργάνων του Κράτους για τις υποθέσεις της περιφέρειάς τους
Ερώτηση: Το εκλογικό σύστημα είναι:
α. Ο μηχανισμός μετατροπής των ψήφων σε βουλευτικές έδρες
β. Η προεκλογική στρατηγική των κομμάτων
γ. Ο τρόπος ανακήρυξης των βουλευτών
δ. Το ψηφοδέλτιο κάθε κόμματος
Σωστή απάντηση: α. Ο μηχανισμός μετατροπής των ψήφων σε βουλευτικές έδρες
Ερώτηση: Μια Κυβέρνηση θεωρείται ότι έχει την εμπιστοσύνη της Βουλής, όταν:
α. Ψηφίζονται τα νομοσχέδια που προτείνει
β. Ψηφίζεται ο προϋπολογισμός
γ. Στη διαδικασία ψήφου εμπιστοσύνης υπερψηφίζεται από την πλειοψηγία των παρόντων
δ. Στη διαδικασία ψήφου εμπιστοσύνης υπερψηφίζεται από την απόλυτη πλειοψηφία των παρόντων βουλευτών που δεν πρέπει να είναι μικρότερη από 120 βουλευτές
Σωστή απάντηση: δ. Στη διαδικασία ψήφου εμπιστοσύνης υπερψηφίζεται από την απόλυτη πλειοψηφία των παρόντων βουλευτών που δεν πρέπει να είναι μικρότερη από 120 βουλευτές
Ερώτηση: Η Κυβέρνηση:
α. Κατευθύνει τη γενική πολιτική της χώρας
β. Διορίζει τους δημοσίους υπαλλήλους
γ. Διορίζει τους δικαστές
δ. Υποβάλλει ερωτήσεις στη Βουλή
Σωστή απάντηση: β. Κατευθύνει τη γενική πολιτική της χώρας
Ερώτηση: Ποιος έχει δικαίωμα απονομής χάρης σε Υπουργό;
α. Ο/Η Πρόεδρος της Δημοκρατίας μόνο με τη συγκατάθεση της Βουλής
β. Ο/Η Πρόεδρος της Βουλής
γ. Ο/Η Πρωθυπουργός
δ. Η απόλυτη πλειοψηφία των μελών της Βουλής
Σωστή απάντηση: α. O/Η Πρόεδρος της Δημοκρατίας μόνο με τη συγκατάθεση της Bουλής
Ερώτηση: Πώς γίνεται η νομοθέτηση σε περιόδους πολέμου;
α. Με δημοψήφισμα
β. Με πράξεις νομοθετικού περιεχομένου
γ. Με την κανονική νομοπαραγωγική διαδικασία
δ. Με υπουργικές αποφάσεις
Σωστή απάντηση: β. Με πράξεις νομοθετικού περιεχομένου
Ερώτηση: Σύμφωνα με την αρχή της διάκρισης των εξουσιών (άρθρο 26 Συντ.), η νομοθετική λειτουργία ασκείται:
α. Από τη Βουλή
β. Από τον/την Πρόεδρο της Δημοκρατίας
γ. Από την Κυβέρνηση
δ. Από τη Βουλή και τον/την Πρόεδρο της Δημοκρατίας
Σωστή απάντηση: δ. Από τη Βουλή και τον/την Πρόεδρο της Δημοκρατίας
Ερώτηση: Εάν παραιτηθεί ή πεθάνει, τον/την Πρόεδρο της Δημοκρατίας αναπληρώνει:
α. Ο/Η Πρωθυπουργός
β. Ο/Η Πρόεδρος της Βουλής
γ. Ο/Η Πρόεδρος του Συμβουλίου της Επικρατείας
δ. Ο/Η Αντιπρόεδρος της Κυβέρνησης
Σωστή απάντηση: β. Ο/Η Πρόεδρος της Βουλής
Ερώτηση: Οι σύνοδοι της Βουλής διακρίνονται σε:
α. Τακτικές, έκτακτες και ειδικές
β. Μόνιμες, διαρκείς και ειδικές
γ. Τακτικές και θερινές
δ. Κανονικές και έκτακτες
Σωστή απάντηση: α. Τακτικές, έκτακτες και ειδικές
Ερώτηση: Εάν η Κυβέρνηση, μολονότι έχει την εμπιστοσύνη της απόλυτης πλειοψηφίας των βουλευτών, παραιτηθεί, ο/η Πρόεδρος της Δημοκρατίας:
α. Δίδει τη διερευνητική εντολή στον/στην αρχηγό του δεύτερου κόμματος
β. Προκηρύσσει εκλογές
γ. Ζητά από την κοινοβουλευτική ομάδα της απερχόμενης Κυβέρνησης να υποδείξει νέο πρόσωπο για το αξίωμα του πρωθυπουργού
δ. Καλεί τους/τις αρχηγούς των κομμάτων της Βουλής για να διερευνήσει εάν μπορεί να σχηματιστεί Κυβέρνηση που να απολαμβάνει την εμπιστοσύνη της Βουλής
Σωστή απάντηση: δ. Καλεί τους/τις αρχηγούς των κομμάτων της Βουλής για να διερευνήσει εάν μπορεί να σχηματιστεί Κυβέρνηση που να απολαμβάνει την εμπιστοσύνη της Βουλής
Ερώτηση: Ο/Η Πρόεδρος της Δημοκρατίας εκλέγεται:
α. Από τον λαό
β. Από τη Βουλή με 180 ψήφους στην πρώτη ψηφοφορία
γ. Από τη Βουλή με 151 ψήφους στη δεύτερη ψηφοφορία
δ. Καμία από τις λοιπές απαντήσεις
Σωστή απάντηση: δ. Καμία από τις λοιπές απαντήσεις
Ερώτηση: Ο προεδρευόμενος χαρακτήρας του πολιτεύματος συνίσταται στο ότι:
α. Ο/Η Πρόεδρος της Δημοκρατίας δεν έχει πολιτική ευθύνη
β. Ο/Η Πρόεδρος της Δημοκρατίας δεν εκλέγεται από τον λαό
γ. Ο/Η Πρόεδρος της Δημοκρατίας είναι αιρετός/ή και όχι κληρονομικός/ή
δ. Το πολίτευμα είναι κοινοβουλευτικό
Σωστή απάντηση: γ. Ο/Η Πρόεδρος της Δημοκρατίας είναι αιρετός/ή και όχι κληρονομικός/ή
Ερώτηση: Τα κανονιστικά διατάγματα:
α. Εκδίδονται σε περιπτώσεις εξαιρετικά επείγουσας και απρόβλεπτης ανάγκης
β. Εκδίδονται μετά από εξουσιοδότηση νόμου για τεχνικά και λεπτομερειακά θέματα
γ. Υπόκεινται σε προληπτικό έλεγχο νομιμότητας εκ μέρους του Συμβουλίου της Επικρατείας
δ. Έχουν ισχύ για σαράντα μέρες από την έκδοσή τους
Σωστή απάντηση: γ. Υπόκεινται σε προληπτικό έλεγχο νομιμότητας εκ μέρους του Συμβουλίου της Επικρατείας
Ερώτηση: Για την αναθεώρηση του Συντάγματος απαιτείται:
α. Αυξημένη πλειοψηφία 180 ψήφων είτε στην προτείνουσα είτε στην αναθεωρητική Βουλή
β. Πρόταση αναθεώρησης που υπερψηφίζεται από 180 βουλευτές
γ. Δημοψήφισμα
δ. Πρωτοβουλία της Κυβέρνησης
Σωστή απάντηση: α. Αυξημένη πλειοψηφία 180 ψήφων είτε στην προτείνουσα είτε στην αναθεωρητική Βουλή
Ερώτηση: Οι βουλευτές επικρατείας:
α. Εκλέγονται από τους Έλληνες και τις Ελληνίδες του εξωτερικού
β. Δεν δύνανται να ξεπερνούν τους 15
γ. Εκλέγονται με σταυρό προτίμησης
δ. Εκλέγονται με βάση τη δύναμη του πρώτου κόμματος στην επικράτεια
Σωστή απάντηση: β. Δεν δύνανται να ξεπερνούν τους 15
Ερώτηση: Το Σύνταγμα του 1975 έχει αναθεωρηθεί:
α. Τρεις φορές
β. Τέσσερις φορές
γ. Πέντε φορές
δ. Δύο φορές
Σωστή απάντηση: β. Τέσσερις φορές
Ερώτηση: Το Σύνταγμα:
α. Έχει υπέρτερη ισχύ από τον τυπικό νόμο
β. Έχει την ίδια ισχύ με τον τυπικό νόμο
γ. Είναι κατώτερο από τον τυπικό νόμο
δ. Έχει την ίδια ισχύ με το διεθνές δίκαιο
Σωστή απάντηση: α. Έχει υπέρτερη ισχύ από τον τυπικό νόμο
Ερώτηση: Οι συνθήκες του πολιτεύματος είναι:
α. Γραπτοί συνταγματικοί κανόνες που κατοχυρώθηκαν μετά από εθιμική τήρησή τους
β. Άγραφοι κανόνες λειτουργίας του πολιτεύματος
γ. Διεθνείς συνθήκες που δεσμεύουν τα πολιτικά όργανα
δ. Τυπικοί νόμοι
Σωστή απάντηση: β. Άγραφοι κανόνες λειτουργίας του πολιτεύματος
Ερώτηση: Οι βουλευτές:
α. Δεν έχουν ποινική ευθύνη
β. Δεν έχουν δικαίωμα παραίτησης
γ. Εκλέγονται μόνο για δύο θητείες
δ. Διατηρούν την έδρα τους σε περίπτωση διαγραφής τους από το κόμμα
Σωστή απάντηση: δ. Διατηρούν την έδρα τους σε περίπτωση διαγραφής τους από το κόμμα
Ερώτηση: Η διαδικασία για την εκλογή του/της Προέδρου της Δημοκρατίας:
α. Αναστέλλεται, εφόσον δεν υπάρχει συναίνεση των κομμάτων
β. Αποσυνδέθηκε από τη διάλυση της Βουλής, με την αναθεώρηση του 2008
γ. Περιλαμβάνει τη δυνατότητα 5 διαδοχικών ψηφοφοριών μέχρι την εκλογή
δ. Ελέγχεται δικαστικά από το ΑΕΔ (Ανώτατο Ειδικό Δικαστήριο)
Σωστή απάντηση: γ. Περιλαμβάνει τη δυνατότητα 5 διαδοχικών ψηφοφοριών μέχρι την εκλογή